ข้าวโปง

ข้าวโปง คือ ขนมโบราณของจังหวัดนครสวรรค์ และพื้นที่ใกล้เคียง โดยการใช้ข้าวเหนียวใหม่ ที่นึ่งสุกใหม่ ๆ ยังร้อน ๆ ตำในครกไม้จนกลายเป็นแป้ง แล้วปั้น ยัดไส้ด้วยถั่วลิสงคั่วตำหยาบ ผสมงาดำและน้ำตาลปี๊บ เนื้อสัมผัสนุ่ม เด้งหนึบ หวานและหอมงาดำ

 ลักษณะ 
ข้าวโปงมีลักษณะเป็นก้อนรี เป็นแป้งข้าวเหนียวผสมงา ห่อไส้ถั่วลิสงคั่วที่คลุกด้วยงาดำ และน้ำตาลปี๊บ

 ความเป็นมา 
ข้าวโปง เกิดจากวิถีชุมชน ที่ทำนา และสีข้าวไว้กินเอง เมื่อมีข้าวใหม่ จึงมาทำเป็นขนม ข้าวโปงนิยมทำหลังจากเสร็จการเก็บเกี่ยวข้าว 

 ความแตกต่างระหว่าง ข้าวโปง กับ ข้าวโป่ง 
ข้าวโปง ตรงกับความเป็นมาของ ข้าวโป่ง ของทางภาคอีสาน และกระบวนการก็คล้ายกัน ต่างที่ ข้าวโป่ง เป็นแผ่นบาง แต่ข้าวโปง เป็นก้อน ห่อไส้

 อ้างอิง